sagorsarker/bangla-wikipedia huggingface dataset:
অনাথবন্ধু পাঁজা

অনাথবন্ধু পাঁজা (২৯ অক্টোবর, ১৯১১ - ২ সেপ্টেম্বর, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বেঙ্গল ভলান্টিয়ার্স দলের সদস্য ছিলেন। পেডি ও ডগলাস নিহত হবার পর বার্জ নামে এক ইংরেজ মেদিনীপুরের ম্যাজিস্ট্রেট হয়ে আসেন। ১৯৩৩ সালে ২ সেপ্টেম্বর অনাথবন্ধু পাঁজা এবং তার সঙ্গী মৃগেন্দ্রনাথ দত্ত কর্তৃক বার্জ নিহত হয়। কিন্তু পুলিসের গুলিতে তিনি ঘটনাস্থলেই এবং মৃগেন্দ্রনাথ পরদিন মারা যান।
অনাথবন্ধু পাঁজার জন্ম মেদিনীপুরের জেলার সবং-এর জলবিন্দু গ্রামে‌ একটি দরিদ্র মাহিষ্য চাষি পরিবারে। তার পিতার নাম সুরেন্দ্রনাথ পাঁজা। অনাথের তিন বৎসর বয়সের সময় তার পিতা মারা যান। তার মা কুমুদিনী দেবী ও জ্যেষ্ঠ ভ্রাতা তাকে প্রতিপালন করেন। 
তিনি প্রাথমিক পাঠ গ্রামের ভুবন পালের পাঠশালায় শেষ করে মায়ের সঙ্গে মেদিনীপুর শহরে যান এবং সুজাগঞ্জ প্রাইমারি স্কুলে ভর্তি হন। কিন্তু আর্থিক কারণে পড়াশোনা আর করতে পারেন নি। তিনি বেঙ্গল ভলান্টিয়ার্সে যোগ দেন এবং দলের নির্দেশে ও সহযোগিতায় প্রথমে মেদিনীপুর টাউন স্কুল এবং পরে মেদিনীপুর কলেজিয়েট স্কুলে ভরতি হন। মেদিনীপুর গোপন বেঙ্গল ভলান্টিয়ার্স দলে যুক্ত হয়ে রিভলভার চালনা শেখার জন্য তিনি এবং মৃগেন্দ্রনাথ, নির্মলজীবন ঘোষ, ব্রজকিশোর চক্রবর্তী ও রামকৃষ্ণ রায় কলকাতায় যান। শিক্ষাশেষে পাঁচটি রিভলভারসহ তারা মেদিনীপুরে ফিরে আসেন। এই সময়ে মেদিনীপুরের ম্যাজিস্ট্রেট বার্জ বিপ্লবীদের প্রতি অকথ্য নির্যাতন শুরু করলে উক্ত পাঁচজন যুবকের উপর বার্জ হত্যার দায়িত্ব অর্পিত হয়।
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।
অনাথবন্ধু পাঁজার স্মৃতিতে তার গ্রামের অদূরে হরিরহাট অনাথ স্মৃতি বালিকা বিদ্যালয় নামাঙ্কিত হয়েছে।
ব্রজমোহন জানা

ব্রজমোহন জানা (? - ১ অক্টোবর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি ১৯৩০ খ্রিস্টাব্দে আইন অমান্য আন্দোলন এবং ভারত ছাড় আন্দোলনে অংশগ্রহণ করেন। লাঠির আঘাতে পুলিস তাকে হত্যা করে।
ব্রজমোহন মেদিনীপুরের বাসিন্দা ছিলেন। তার পিতার নাম মধুসূদন জানা।
ময়রা

মিষ্টান্ন প্রস্তুত করে যে সম্প্রদায় তাদেরকে ময়রা বলে। তারা মোদকজাতি নামেও পরিচিত। কুরি ও মধুনাপিত পেশাগত দিক বিবেচনায় ময়রাদের সেমগোত্রীয়। প্রাচীন ও মধ্যযুগীয় বাঙালী সমাজে তারা পৃথক সম্প্রদায় হিসাবে পরিচিত হত। ময়রাদের তৈরী মিষ্টির সাধারণ উপকরণগুলো হল দুধ, ছানা, ময়দা, ঘি, গুড় এবং চিনি। 
হিন্দু ধর্মের আচর ও রীতির সাথে দুধের যোগসূত্র থাকায় ময়রার পেশাকে পবিত্র পেশা হিসাবে দেখা হতো। ধর্মীয় অনুষ্ঠানে দুধ ও মিষ্টান্ন সরবরাহ করে তার পবিত্রতা রক্ষা করে বলে হিন্দু সমাজে ময়রাদের অবস্থান উঁচুতে। হিন্দুদের সামাজিক বর্ণ বিভাজনে ময়রারা নবশাক সম্প্রদায়ভুক্ত। ব্রাহ্মনগন তাদের ছোঁয়া অন্ন ও জল গ্রহণ করেন। 
১৮৩০ সালের আদমশুমারী অনুযায়ী ঢাকায় ৩৮২ ঘর হিন্দু ঘোষ পরিবারছিল। এসময়ে অল্প সংখ্যক মুসলিম মিষ্টি প্রস্তুতকারীও বসবাস করতেন। এ সকল মুসলিম মিষ্টপ্রস্তুতকারীগন মোরব্বাওয়ালা হিসাবে পরিচিত ছিলেন। ঢাকার বিখ্যাত মিষ্টির মধ্যে অন্যতম ছিল, সন্দেশ, রসগোল্লা, মতিচুর, মিহিদানা, মোরব্বা, নকুল, মুরাগি, শকর পারা, জিলাবি বা জিলাপি, বালুশাহী, খাজা, পেড়া, বুনদিয়া, আমৃত্তি প্রভৃতি। অতীতে ঢাকার চক বাজার, উর্দু রোড, ফরাশগঞ্জ, লালবাগ ও বাংলাবাজার মিষ্টির জন্য বিখ্যাত ছিল। কালাচাঁদ গন্ধবণিক, মরণ চাঁদ ও সীতারাম মিষ্টান্ন ভাণ্ডার এই তিনটি দোকান ছিল পুরোন ঢাকার বিখ্যাত মিষ্টি বিক্রির স্থান।
আন্না রিতা দেল পিয়ানো

আনা রিটা দেল পিয়ানো,আসল নাম, আনা রিটা ভিয়াপিয়ানো (কাসানো দেলে মুরগে, ২৬ জুলাই ১৯৬৬), হলেন একজন ইতালীয় অভিনেত্রী এবং মঞ্চ পরিচালক।
আনা রিটা ভিয়াপিয়ানো কাসানো দেলে মুরগে তে জন্মগ্রহণ করেন এবং তিনি সেখানে তার শৈশব কাটান। পরবর্তীতে তিনি তার পরিবারের সাথে মাতেরাতে চলে যান এবং সেখানেই তিনি ব্যালেট এর মাধ্যমে তার প্রথম শৈল্পিক শিক্ষা শুরু করেন এবং এরপর তার বয়স যখন ১৪ এর কিছু বেশি তিনি মঞ্চের প্রতি আগ্রহী হয়ে ওঠেন।
ক্রিকেট বল

ক্রিকেট বল শক্ত ও গোলাকৃতির বল হিসেবে ক্রিকেট খেলায় ব্যবহার করা হয়। পুরুষদের ক্রিকেটে বলের ওজন ৫.৫ থেকে ৫.৭৫ আউন্স এবং এর পরিধি থেকে হয়ে থাকে। সাধারণত বলটি লাল রঙের হয়ে থাকে। তবে খেলার অবস্থার উপর নির্ভর করে এটি সাদা রঙেরও হতে পারে। চামড়ার আবরণে ও ক্রিকেটের আইন অনুসরণ করে বল প্রস্তুতকারী সংস্থাগুলো প্রথম-শ্রেণীর ক্রিকেটের উপযোগী বল প্রস্তুত করে থাকে। ফিল্ডিংয়ে অবস্থানকারী দলের মূল চালিকা শক্তি হচ্ছে বোলার, বল, পিচ। বলের প্রকৃতির উপর নির্ভর করে ব্যাটসম্যান রান কিংবা বাউন্ডারিতে বল ফেলে চার/ছক্কা সংগ্রহ করে। অন্যদিকে বোলারের বোলিং ভঙ্গীমার উপর বল নির্দিষ্ট লক্ষ্যে গমন করে।
টেস্ট ক্রিকেট, পেশাদার ঘরোয়া ক্রিকেটে সনাতনী পন্থায় লাল বল ব্যবহার করা হয়। একদিনের আন্তর্জাতিকে বিশেষ করে ফ্লাডলাইটে দৃশ্যমান হবার জন্য সাদা এবং ২০১০ সাল থেকে খেলোয়াড়দের সাদা পোশাক পরিধানের কারণে গোলাপী বল ব্যবহৃত হচ্ছে। প্রশিক্ষণকালে সাদা, লাল ও গোলাপী বলসহ টেনিস বল ব্যবহার করা হয়ে থাকে। খেলা চলাকালে উত্তম মানের বল ব্যবহৃত হয়। তবে এ বলে আঘাতপ্রাপ্তির সমূহ সম্ভাবনা থাকে। ফলশ্রুতিতে বলের আঘাত থেকে রক্ষা পাবার লক্ষ্যে প্রতিরক্ষামূলক সরঞ্জামাদি ব্যবহারের প্রচলন রয়েছে। ক্রিকেটের আইনের বাইরে বলে ক্ষতের সৃষ্টি করে খেলার ফলাফল ভিন্ন করার চেষ্টা বল টেম্পারিং নামে পরিচিত যা বেশ বিতর্কের সৃষ্টি করে।
প্রস্তুতকারী প্রতিষ্ঠানের প্রকৃতির উপর বলের অবস্থা নির্ভরশীল। সাদা কুকাবুরা বল একদিনের আন্তর্জাতিক ও টুয়েন্টি২০ আন্তর্জাতিকে এবং লাল কোকাবুরা বল ১০টি টেস্টখেলুড়ে দেশগুলোর জাতীয় দল ব্যবহার করে। তন্মধ্যে ওয়েস্ট ইন্ডিজ ও ইংল্যান্ড দল ডিউক এবং ভারতে এসজি বল ব্যবহৃত হয়।
বারী সিদ্দিকী

বারী সিদ্দিকী (১৫ নভেম্বর ১৯৫৪ - ২৪ নভেম্বর ২০১৭) বাংলাদেশের একজন খ্যাতিমান সংগীত শিল্পী, গীতিকার ও বংশী বাদক। তিনি মূলত গ্রামীণ লোকসংগীত ও আধ্যাত্মিক ধারার গান করে থাকেন। তিনি তার গাওয়া ‘শুয়া চান পাখি, ‘আমার গায়ে যত দুঃখ সয়’, ‘সাড়ে তিন হাত কবর’, ‘পুবালি বাতাসে’, ‘তুমি থাকো কারাগারে’, ‘রজনী’, ‘ওগো ভাবিজান নাউ বাওয়া’, ‘মানুষ ধরো মানুষ ভজো প্রভৃতি গানের জন্য সবচেয়ে বেশি পরিচিত।
বারী সিদ্দিকী ১৯৫৪ সালের ১৫ নভেম্বর বাংলাদেশের নেত্রকোণা জেলায় এক সঙ্গীতজ্ঞ পরিবারে জন্মগ্রহণ করেন। শৈশবে পরিবারের কাছে গান শেখায় হাতেখড়ি হয়। মাত্র ১২ বছর বয়সেই নেত্রকোণার শিল্পী ওস্তাদ গোপাল দত্তের অধীনে তার আনুষ্ঠানিক প্রশিক্ষণ শুরু হয়। তিনি ওস্তাদ আমিনুর রহমান, দবির খান, পান্নালাল ঘোষ সহ অসংখ্য গুণীশিল্পীর সরাসরি সান্নিধ্য লাভ করেন। ওস্তাদ আমিনুর রহমান একটি কনসার্টের সময় বারি সিদ্দিকীকে অবলোকন করেন এবং তাকে প্রশিক্ষণের প্রস্তাব দেন। পরবর্তী ছয় বছর ধরে তিনি ওস্তাদ আমিনুর রহমানের অধীনে প্রশিক্ষণ নেন। সত্তরের দশকে জেলা শিল্পকলা একাডেমির সাথে যুক্ত হন। ওস্তাদ গোপাল দত্তের পরামর্শে ক্লাসিক্যাল মিউজিক এর উপর পড়াশোনা শুরু করেন। পরবর্তী সময়ে বাঁশির প্রতি আগ্রহী হয়ে ওঠেন ও বাঁশির ওপর উচ্চাঙ্গসঙ্গীতে প্রশিক্ষণ নেন। নব্বইয়ের দশকে ভারতের পুনে গিয়ে পণ্ডিত ভিজি কার্নাডের কাছে তালিম নেন। দেশে ফিরে এসে লোকগীতির সাথে ক্লাসিক মিউজিকের সম্মিলনে গান গাওয়া শুরু করেন।
তিনি গোপাল দত্ত এবং ওস্তাদ আমিনুর রহমান থেকে লোক এবং শাস্ত্রীয় সঙ্গীতে পাঠ নিয়েছেন। মূলত বংশী বাদক বারী সিদ্দিকী কথাসাহিত্যিক ও চিত্রনির্মাতা হুমায়ূন আহমেদের প্রেরণায় নব্বইয়ের দশকে সঙ্গীত জগতে প্রবেশ করেন এবং অল্পদিনেই বিরহ-বিচ্ছেদের মর্মভেদী গানের মধ্য দিয়ে সাধারণ মানুষের হৃদয়ে স্থায়ী আসন করে নেন। দৈনিক আমার দেশ সংবাদপত্রকে দেয়া এক সাক্ষাৎকারে সিদ্দিকী বলেন, "হুমায়ূন আহমেদ আমার গাওয়ার পেছনে যথেষ্ট উৎসাহ দিয়েছিলেন। মূলত তার সাহস নিয়েই সামনে এগিয়ে যাওয়ার প্রয়াস পেয়েছি।" 
১৯৯৫ খ্রিস্টাব্দে বারী সিদ্দিকী প্রখ্যাত সাহিত্যিক হুমায়ূন আহমেদের ‘রঙের বাড়ই’ নামের একটা ম্যাগাজিন অনুষ্ঠানে জনসমক্ষে প্রথম সঙ্গীত পরিবেশন করেন। এরপর ১৯৯৯ খ্রিষ্টাব্দে হুমায়ূন আহমেদের রচনা ও পরিচালনায় নির্মিত "শ্রাবণ মেঘের দিন" চলচ্চিত্রে ৭টি গানে কণ্ঠ দেন। এর মধ্যে "শুয়া চান পাখি" গানটির জন্য তিনি অতিদ্রুত ব্যাপক জনপ্রিয়তা লাভ করেন।
১৯৯৯ খ্রিষ্টাব্দে জেনেভায় অনুষ্ঠিত বিশ্ব বাঁশি সম্মেলনে ভারতীয় উপমহাদেশ থেকে একমাত্র প্রতিনিধি হিসেবে তিনি অংশগ্রহণ করেন।
বারী সিদ্দিকী বেশ কয়েকটি চলচ্চিত্রের গানে কণ্ঠ দিয়েছেন ও গানের কথা লিখেছেন।
২০১৩ খ্রিষ্টাব্দে সিদ্দিকী ফেরারী অমিতের রচনা ও পরিচালনায় "পাগলা ঘোড়া" নাটকে প্রথমবারের মত অভিনয় করেন।
তার পূর্ণ নাম আবদুল বারী সিদ্দিকী। বারী সিদ্দিকী বিবাহিত, এক কন্যা ও দুই ছেলের বাবা।
২০১৭ সালের ১৭ নভেম্বর রাতে হৃদরোগে আক্রান্ত হলে তাকে ঢাকায় স্কয়ার হাসপাতালে ভর্তি করানো হয়। তার শারীরিক অবস্থার উন্নতি না হওয়ায় তাকে যেখানে নিবিড় পর্যবেক্ষণে রাখা হয়। ২৪ নভেম্বর তিনি চিকিৎসাধীন অবস্থায় সেখানে মৃত্যুবরণ করেন।
মহেন্দ্রনাথ রায়

মহেন্দ্রনাথ রায় (? - ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। বিপ্লবী দলে তার সক্রিয় ভূমিকা ছিলো। মেছুয়াবাজার বোমার মামলায় গ্রেপ্তার হয়ে বিচারে কয়েক বছরের সশ্রম কারাদণ্ড হয়, কিন্তু আপিলে ছাড়া পান। ১৯৩০ সালে আবার ধরা পড়েন এবং রাজস্থানের দেউলি বন্দী-শিবিরে পাঠানো হয়। এখানে নির্যাতনে অসুস্থ হয়ে মারা যান।
মেছুয়াবাজার বোমার মামলার ঘটনা ঘটে ১৯১৯ সালের ডিসেম্বর মাসে। এই মামলায় নিরঞ্জন সেনগুপ্ত, সতীশচন্দ্র পাকড়াশী, রমেশচন্দ্র বিশ্বাস, সুধাংশু দাসগুপ্ত, নিশাকান্ত রায়চৌধুরী, সুধীর কুমার আইল, দেবপ্রিয় চট্টোপাধ্যায়, শচীন্দ্রলাল করগুপ্ত, মুকুল রঞ্জন সেন, সুধাংশু মজুমদার, বিহারীলাল বিশ্বাস, মহেন্দ্রনাথ রায়, তারাপদ গুপ্ত, সত্যব্রত সেন, রবীন্দ্রনাথ বসু ও সুবোধ চক্রবর্তী সাত বৎসর ও পাঁচ বছর কারাদণ্ডে দণ্ডিত হন। মুকুল সেন, শচীন্দ্রলাল করগুপ্ত, জগদীশ চট্টোপাধ্যায়, নির্মল দাস মুক্তি পান এবং এঁরা সকলেই তরুণ বিপ্লবী দলের সদস্য ছিলেন।
বেহারিলাল করণ

বেহারিলাল করণ (১৯২০ - ৩০ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। ভারত ছাড় আন্দোলনে নন্দীগ্রামে পুলিসের গুলিতে আহত হন এবং ঐদিনই মারা যান। উক্ত আন্দোলনে থানা দখল করতে গিয়ে গুলিতে মোট পাঁচজন শহীদ হন।
বেহারিলাল করণের জন্ম মেদিনীপুরের জেলার নন্দীগ্রাম থানার আমড়াতলায়।
নিরঞ্জন সেনগুপ্ত

নিরঞ্জন সেনগুপ্ত (২৬ জুলাই, ১৯০৪ - ৪ সেপ্টেম্বর, ১৯৬৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম নেতা। তিনি আইএসসি পরীক্ষার পূর্বে গ্রেপ্তার হয়ে চার বছর কারাবরণ করেন। ১৯২৯ সালে কলকাতা কংগ্রেসের সময়ে বিভিন্ন বিপ্লবী দলের তরুণ কর্মীদের নিয়ে এক বিদ্রোহী দল গড়ে তোলেন এবং অস্ত্রসংগ্রহ ও বোমা তৈরির কাজে ব্যাপৃত হয়ে পড়েন। মেছুয়া বাজার বোমা মামলায় তার সাত বছর দ্বীপান্তর দণ্ড হয়। আন্দামানে থাকাকালে কমিউনিস্ট মতবাদে বিশ্বাসী হন। ১৯৩৮ সালে মুক্তি পেয়ে পার্টির সদস্যপদ লাভ করেন ও ই.বি. রেলের শ্রমিক সংগঠনের কাজে আত্মনিয়োগ করেন। কিছুদিন "যুগান্তর" দৈনিক পত্রিকার সহসম্পাদক ছিলেন। ১৯৪২ সালে জনযুদ্ধ পত্রিকার সম্পাদকীয় বোর্ডে সদস্য মনোনীত হন। ১৯৫৭ সালে বিধানসভার সভ্য নির্বাচিত হয়ে (বীজপুর-চব্বিশ পরগনা) সভার কমিউনিস্ট ব্লকের সম্পাদকীয় কাজ করেন। ১৯৬২ সালে টালিগঞ্জ কেন্দ্র থেকে নির্বাচিত হন। এরপর কমিউনিস্ট পার্টি দ্বিধাবিভক্ত হলে তিনি মার্কসবাদী দলে যোগ দেন। ১৯৬৭ সালে এই দলের প্রার্থীরূপে বিধানসভার সদস্য হয়ে যুক্তফ্রন্ট মন্ত্রীসভায় উদ্বাস্তু ও ত্রাণমন্ত্রী হন। ১৯৬৯ সালে উপনির্বাচনে বিজয়ী হয়ে ঐ একই দপ্তরের মন্ত্রী থাকাকালে কলকাতায় তার মৃত্যু হয়।
নিরঞ্জন সেনগুপ্তের জন্ম বরিশাল জেলার ভারুকাঠি নারায়ণপুরে। তার পিতার নাম সর্বানন্দ সেনগুপ্ত এবং মাতার নাম কাদম্বিনী। ছাত্রাবস্থায় তিনি অনুশীলন সমিতিতে যোগ দেন। ১৯২০ সালে বরিশাল জেলা স্কুল থেকে প্রথম বিভাগে ম্যাট্রিক পাস করেন। কলকাতা রিপন কলেজে পড়ার সময় ১৯২১ সালে ছাত্র আন্দোলন গড়ে তোলেন। ১৯২৩ সালে আই.এস.সি. পাস করে বিপ্লবী সংগঠন গড়ে তোলার জন্য বহরমপুর কৃষ্ণনাথ কলেজে ভর্তি হন।
উপনদী

উপনদী হলো জল-বিভাজিকার একটি প্রকরণ। বৃহদায়তন নদীর একটি ক্ষুদ্রতর ধারা হল উপনদী। কয়েকটি উপনদী মিলিত হয় এক একটি বৃহদাকার নদীর সাথে।
যে সকল নদী কোন একটি উৎস হতে উৎপত্তি হয়ে কিছু দূরত্ব অতিক্রম করে অপর একটি নদীতে পতিত হয় তাকে সেই নদীর (যে নদীতে পতিত হয়েছে) উপনদী বলে।
বাংলাদেশে প্রচুর উপনদী রয়েছে; যেমন: তিস্তা, ধরলা, করতোয়া, আত্রাই,সুবর্ণশ্রী ইত্যাদি নদীগুলো উৎসস্থল থেকে প্রবাহিত হয়ে যমুনা নদীতে গিয়ে মিশেছে; তাই এরা যমুনা নদীর উপনদী।
অ্যালান নট

অ্যালান ফিলিপ এরিক নট (; জন্ম: ৯ এপ্রিল, ১৯৪৬) কেন্টের বেলভেদেরে এলাকায় জন্মগ্রহণকারী সাবেক বিখ্যাত ইংরেজ আন্তর্জাতিক ক্রিকেট তারকা। ১৯৬৭ থেকে ১৯৮১ সালের মধ্যে ইংল্যান্ডের টেস্ট দলে খেলেছেন। খেলার নিষ্প্রাণ মুহুর্তে শরীরচর্চা করে ব্যাপক জনপ্রিয়তা পেয়েছেন। ব্যাটসম্যান হিসেবে সুইপ ও কাটের দিকেই তার অধিক ঝোঁক ছিল।
ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে দক্ষ ছিলেন তিনি। ইংল্যান্ড ক্রিকেট দলে তিনি মূলতঃ উইকেট-রক্ষক-ব্যাটসম্যান হিসেবে খেলেছেন। কাউন্টি ক্রিকেটে কেন্টের প্রতিনিধিত্ব করেন ‘নটি’ ডাকনামে পরিচিত অ্যালান নট।
নর্দাম্বারল্যান্ড হিথ সেকেন্ডারি মডার্ন স্কুলে অধ্যয়ন করেন তিনি। পিতার উৎসাহে ১৯৬৪ সালে ১৮ বছর বয়সে কেন্টের পক্ষে অভিষেক ঘটে তার। এরফলে তিনি কেন্টে দীর্ঘদিনব্যাপী উইকেট-রক্ষক ও ব্যাটসম্যান হিসেবে দায়িত্ব পালন করার গৌরব অর্জন করেন।
বর্তমানে তিনি সাইপ্রাসে বসবাস করছেন। তার সন্তান জেমস নট [[সারে কাউন্টি ক্রিকেট ক্লাব|সারে ক্রিকেট ক্লাবের]] পক্ষে [[প্রথম-শ্রেণীর ক্রিকেট]] এবং [[Cambridgeshire County Cricket Club|কেমব্রিজশায়ার]] ও [[Bedfordshire County Cricket Club|বেডফোর্ডশায়ারের]] পক্ষে [[Minor counties of English and Welsh cricket|মাইনর কাউন্টিজ ক্রিকেটে]] অংশ নিয়েছেন।
২১ বছর বয়সে টেস্ট ক্যাপ লাভ করেন। ১৯৬৭ সালে [[ট্রেন্ট ব্রিজ|ট্রেন্ট ব্রিজে]] অনুষ্ঠিত সফরকারী [[পাকিস্তান জাতীয় ক্রিকেট দল|পাকিস্তানের]] বিপক্ষে তার টেস্ট অভিষেক হয়। কিন্তু [[ব্যাটিং অর্ডার|৮ নম্বরে]] ব্যাটিংয়ে নেমে তিনি [[শূন্য রান|শূন্য রানে]] আউট হন। তবে উইকেট-রক্ষক হিসেবে তিনি কোন [[bye (cricket)|বাই]] রান দেননি। দ্বিতীয় টেস্টে ২৮ রান করলেও দল থেকে বাদ পড়েন। এরপর ১৯৬৭-৬৮ মৌসুমে [[জিম পার্কস (ক্রিকেটার, জন্ম ১৯৩১)|জিম পার্কসের]] পরিবর্তে [[ওয়েস্ট ইন্ডিজ ক্রিকেট দল|ওয়েস্ট ইন্ডিজ]] সফরের জন্য মনোনীত হন। সিরিজের চতুর্থ ও পঞ্চম টেস্টে তিনি নিজেকে মেলে ধরেন। চতুর্থ টেস্টে তিনি তার প্রথম অপরাজিত অর্ধ-শতক ৬৯* করেন।
১৯৬৫ সালে বর্ষসেরা ক্রিকেট রাইটার্স ক্লাব ইয়ং ক্রিকেটারের হিসেবে নির্বাচিত হন। ১৯৭০ সালে [[উইজডেন ক্রিকেটার্স অ্যালমেনাক|উইজডেন]] কর্তৃক [[উইজডেন বর্ষসেরা ক্রিকেটার|বর্ষসেরা ক্রিকেটার]] হিসেবে নির্বাচিত হন। ২০০৩ সালে ‘উইজডেন সর্বকালের বিশ্ব টেস্ট একাদশে’ তাকেও মনোনীত করা হয়। অক্টোবর, ২০০৪ সালে উইজডেন ক্রিকেটার সাময়িকীর ইংল্যান্ডের বিশ্বযুদ্ধ-পরবর্তী সেরা একাদশের উইকেট-রক্ষক নির্বাচনে ২৫ জনের মধ্যে ২০জনই তার পক্ষে অবস্থান নেন। এছাড়াও, ৬ সেপ্টেম্বর, ২০০৯ তারিখে [[আইসিসি ক্রিকেট হল অব ফেম|আইসিসি ক্রিকেট হল অব ফেমে]] তাকে অন্তর্ভুক্ত করা হয়।
[[বিষয়শ্রেণী:১৯৪৬-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৭৫ ক্রিকেট বিশ্বকাপের ক্রিকেটার]]
[[বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার]]
[[বিষয়শ্রেণী:আইসিসি ক্রিকেট হল অব ফেমে প্রবেশকারী]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংরেজ উইকেট-রক্ষক]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইংল্যান্ড ক্রিকেট দলের অধিনায়ক]]
[[বিষয়শ্রেণী:ইংল্যান্ডের একদিনের আন্তর্জাতিক ক্রিকেটার]]
[[বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:কেন্টের ক্রিকেটার]]
[[বিষয়শ্রেণী:তাসমানিয়ার ক্রিকেটার]]
[[বিষয়শ্রেণী:বিশ্ব সিরিজ ক্রিকেট খেলোয়াড়]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:এ. ই. আর. জিলিগান একাদশের ক্রিকেটার]]
[[বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী]]
[[বিষয়শ্রেণী:উইকেট-রক্ষক]]
[[বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ]]
বৈকুণ্ঠনাথ দিন্দা

বৈকুণ্ঠনাথ দিন্দা (? - ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। তিনি ১৯৩০ সালে 'আইন অমান্য' আন্দোলনে যোগ দেন। ১৯৩২ সালে কর-বন্ধ আন্দোলনের সময় পুলিসের লাঠির আঘাতে মৃত্যুবরণ করেন।
বৈকুণ্ঠনাথ দিন্দার জন্ম মেদিনীপুর জেলার কাঁথি থানার গোপালপুরে।
মহেন্দ্রলাল বড়ুয়া

মহেন্দ্রলাল বড়ুয়া (? - ১৯৭৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী কর্মধারা অব্যাহত রাখার জন্য অস্ত্র সংগ্রহের উদ্দেশ্যে তিনি দায়িত্ব পালন করেন। ১৯৩১ সালের ১ নভেম্বর পুলিস তাকে গ্রেপ্তার করে চট্টগ্রাম জেলে রাখে। পরে বন্দি রাখে হিজলি বন্দীশিবিরে। ১৯৩৮ সালে কারামুক্তির পর জনসেবায় আত্মনিয়োগ করেন। বেঙ্গল বুদ্ধিস্ট এসোসিয়েশনের সম্পাদক ও চিটাগাং ইউনিয়নের সক্রিয় সদস্য ছিলেন। তিনি চট্টগ্রাম অনুশীলন সমিতির সদস্য ছিলেন। তার জন্ম চট্টগ্রামের ধলঘাটে এবং মৃত্যু চট্টগ্রামে।
শাহ মোহাম্মদ মসজিদ

শাহ মোহাম্মদ মসজিদ বাংলাদেশের কিশোরগঞ্জে অবস্থিত একটি প্রাচীন মসজিদ; যা ১৬৮০ সালে নির্মিত। মোঘল স্থাপত্যরীতি নির্মিত এই মসজিদটির মূল নাম শাহ মাহমুদ মসজিদ, কিন্তু ইউনেস্কো থেকে প্রকাশিত মুসলিম স্থ্যাপত্যের ক্যাটালগে একে "শাহ মোহাম্মদ মসজিদ" হিসাবে নির্দেশ করা হয়েছে।
এই মসজিদটি ঢাকা বিভাগের কিশোরগঞ্জ জেলার পাকুন্দিয়া উপজেলা সদর থেকে প্রায় ১১ কিলোমিটার দূরে মঠখোলা-মির্জাপুর-পাকুন্দিয়া সড়কের পাশে এগারসিন্দুর গ্রামে অবস্থিত।
মসজিদটির নির্মাতা বণিক শেখ মাহমুদ এবং তার নামেই মসজিদটির পরিচিতি; শেখ মাহমুদের উত্তরসূরিরা বসবাস করেন মসজিদের পাশেই।
চারপাশে আড়াইফুটি দেয়াল ঘেরা একটি উঁচু প্লাটফর্মের উপর ১৬৮০ সালে নির্মিত এই মসজিদটিতে রয়েছে মোঘল শিল্পরীতি ও স্থানীয় শিল্পরীতির নিপুণ সমন্বয়। এক গম্বুজবিশিষ্ট বর্গাকৃতি এই মসজিদের প্রতিটি বাহুর দৈর্ঘ্য ৩২ ফুট, যার চার কোণায় আট কোণাকৃতির বুরুজ রয়েছে। মসজিদের ভিতর ও বাইরের রয়েছে পোড়ামাটির চিত্রফলক এবং পূর্বের দেয়ালে ৩টি দরজা ও ছনের কুটীরের ন্যায় অত্যন্ত আকর্ষণীয় একটি পাকা দোচালা ভবন রয়েছে। অনেক আগে মসজিদের চার কোণায় চারটি মূল্যবান প্রস্তর ফলক ছিল যা বর্তমানে লুন্ঠিত।
রজতকুমার সেন

রজতকুমার সেন (১৯১৩ - ৬ মে, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল 'ইন্ডিয়ান রিপাবলিকান আর্মি'র তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। ৬ ই মে পাঁচ সঙ্গীর সাথে চট্টগ্রামে ইউরোপীয়ান ক্লাব আক্রমণ করতে গিয়ে সতর্কতার বহর দেখে নিজের বাড়ি চলে এলেও পুলিশ তাদের পিছু নেয় ও লেলিয়ে দেয় গ্ৰামবাসীদেরকে , 'তারা আসলে ডাকাত' এই পরিচয় দিয়ে। তাড়া খেয়ে তাঁরা জুলধা গ্ৰামের শরবনে আশ্রয় নেন ও পুলিশের সাথে তাদের খন্ডযুদ্ধ হয়। যখন তাদের বন্দুকের গুলি প্রায় শেষ হয়ে যায়, তখন এই ঘৃণিত শক্তির কাছে আত্মসমর্পণ না করে আত্মবিসর্জনের পদ্ধতি গ্ৰহণ করেন ও একে অপরকে গুলি করেন। এভাবেই শহিদ হন রজত সেন। স্বদেশ রায়, মনোরঞ্জন সেন ও দেবপ্রসাদ গুপ্তও শহিদ হন। শরবনে আশ্রয় নেওয়ার পূর্বে তাদের দুই সঙ্গী সুবোধ চৌধুরী ও ফণীন্দ্র নন্দী ধরা পড়েন পুলিশের কাছে।
রজতকুমার সেনের জন্ম চট্টগ্রামে। তার পিতার নাম রঞ্জনলাল সেন।
মনোরঞ্জন সেন

মনোরঞ্জন সেন (মৃত্যু: ৫ মে ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল ইন্ডিয়ান রিপাবলিকান আর্মির তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। 
বিদ্রোহীদের মূল অংশ থেকে বিচ্ছিন্ন হয়ে পলাতকরা ছোট ছোট দলে বিভক্ত হয়ে সরকারের ক্ষমতার পৃথক কেন্দ্রগুলিতে আক্রমণ করার পরিকল্পনা করেছিল। স্বদেশরঞ্জন রায়, রজতকুমার সেন, দেবপ্রসাদ গুপ্ত, মনোরঞ্জন সেন প্রভৃতি ছয়জন যুবককে নিয়ে গঠিত এমনই একটি ছোট্ট দল ১৯৩০ সালের ৬ মে ইউরোপিয়ান ক্লাবে আক্রমণের জন্য পৌঁছান।
কর্ণফুলী নদীর তীরে একটি শ্যাম্পানে কিছু লোকের সন্দেহজনক গতিবিধির খবর কোতোয়ালি থানায় পৌঁছায় এবং কয়েকজন সশস্ত্র লোক নিয়ে কয়েকজন অফিসার একটি নৌকায় ছুটে আসে এবং যুবকদের অনুসরণ করে লাম্বুর হাটে অবতরণ করে।
পুলিশের নৌকা যখন স্রোতের মাঝখানে পৌঁছে গেল তখন তাদের ওপর টর্চ জ্বালিয়ে দেওয়া হলো। ধাওয়া করা লোকজন নদীর ওপারে পৌঁছে যায় এবং পুলিশ দেখতে পায় যে এরকম পাঁচ-ছয়জন লোক নদীর তীর থেকে কালারপোলের দিকে চলে যাচ্ছে।
ইউনিয়ন বোর্ডের সভাপতি, একজন মোহাম্মদসহ গ্রামবাসীরা লক্ষ্য করেন যে ছয়জন লোক গ্রামের রাস্তা দিয়ে তাড়াহুড়ো করে চলে যাচ্ছে। তারা বিভিন্ন পোশাক পরেছিল এবং প্রত্যেকের হাতে একটি পিস্তল ছিল বলে মনে হয়েছিল। পলাতকদের গ্রামবাসীরা ঘনিষ্ঠভাবে অনুসরণ করেছিল এবং অদ্ভুত ক্রসিংগুলিতে চ্যালেঞ্জ জানিয়েছিল। তারা গ্রেপ্তার এড়াতে কয়েকটি গুলি ছুড়েছিল যা দুর্ঘটনাক্রমে কয়েক মিনিটের ব্যবধানে দু'জনকে হত্যা করেছিল।
প্রসন্ন বড়ুয়া নামে এক কনস্টেবল তাদের একজনকে গ্রেপ্তার করতে গিয়ে গুলিবিদ্ধ হন, যার প্রভাবে ৯ মে মধ্যরাতের ঠিক পরে তিনি মারা যান। পুলিশের দলটি জুলদা নামে একটি জায়গায় পৌঁছেছিল, যেখানে তাদের বাঁশের ঝাঁক বা একটি বাঁশের বাগান দেখানো হয়েছিল যেখানে চারজনকে একে অপরের খুব কাছাকাছি মাটিতে পড়ে থাকতে দেখা গেছে।
দিনের আলো ফোটার একটু আগে সমীরপুর গ্রামে কিছুক্ষণ ধরে গুলি বিনিময় হয় এবং বাঁশের বাগান থেকে গোলাগুলি পুরোপুরি বন্ধ হয়ে যায়। ভোরবেলা পুলিশ যুবকদের আশ্রয়স্থলে পৌঁছে দেখতে পায় দেবপ্রসাদ, রজত ও মনোরঞ্জন তিনজন ইতোমধ্যে মৃত এবং চতুর্থ স্বদেশ মুমূর্ষু অবস্থায় রয়েছে। জানা গেছে, গ্রেপ্তার এড়াতে ওই চার যুবক নিজেদের গুলি করে আত্মহত্যা করে।
মনোরঞ্জন সেনের জন্ম চট্টগ্রামে। তার পিতার নাম রজনীকান্ত সেন। তিনি দরিদ্র পরিবারের সন্তান ছিলেন। কলেজের প্রথম বার্ষিক শ্রেণিতে পড়ার সময় গুপ্ত বিপ্লবী দলে যোগ দেন।
অনূঢ়া তেনেকুন

অনূঢ়া পাঞ্চি বান্দা তেনেকুন (জন্ম: ২৯ অক্টোবর, ১৯৪৬) অনুরাধাপুরায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে দলকে নেতৃত্ব দিয়েছেন অনূঢ়া তেনেকুন। দলে তিনি মূলতঃ ডানহাতি ব্যাটসম্যান ছিলেন। পাশাপাশি দলের প্রয়োজনে লেফট আর্ম অর্থোডক্স স্পিন বোলিং করতেন। বর্তমানে তিনি শ্রীলঙ্কা ক্রিকেটের সদস্য হিসেবে জাতীয় ক্রিকেট দলের নির্বাচকমণ্ডলীর দায়িত্বে রয়েছেন।
ছয় বছর বয়সে অনুরাধাপুরা থেকে কলম্বোয় স্থানান্তরিত হন। সেখানে মাউন্ট লাভিনিয়ায় অবস্থিত এস. টমাস কলেজে অধ্যয়ন করেন। সেখানে তিনি স্কুল হোস্টেলে অবস্থান করেন। ক্রিকেটের প্রতি আসক্তির কারণে স্কুল ক্রিকেট দলের সদস্য হন। এরপর থোমিয়ান ক্রিকেট দলের অধিনায়কত্ব করেন। ১৯৬৪ সালে সেরা ছাত্র হিসেবে বর্ষসেরা ব্যাটসম্যান মনোনীত হন। তার পূর্ববর্তী মৌসুমের ব্যাটিং গড় ছিল ৫৬.৮৪ ও তিনি সর্বসাকুল্যে ৫১৩ রান তোলেন। এরপর ১৯৬৬ সালে সিলন দলের (বর্তমানে শ্রীলঙ্কা) পক্ষে ও সফরকারী ইংল্যান্ডের বিরুদ্ধে প্রথমবারের মতো প্রথম-শ্রেণীর ক্রিকেটে অংশগ্রহণ করেন। এরপর সিংহলীজ স্পোর্টস ক্লাবে (এসএসসি) চলে যান। এছাড়াও সিলন বোর্ড সভাপতি একাদশের পক্ষেও খেলেছেন তেনেকুন। ১৯৭৪ সালে প্রথম-শ্রেণীর ক্রিকেটে ভারতের বিপক্ষে নিজস্ব সেরা অপরাজিত ১৬৯* রান তোলেন। টেস্ট মর্যাদা লাভের পূর্বে তার এ সংগ্রহটিই যে-কোন শ্রীলঙ্কান ব্যাটসম্যানের মধ্যে সর্বোচ্চ ছিল। পরিচ্ছন্ন ব্যাটসম্যান হিসেবে তিনি খ্যাতি লাভ করেন।
শ্রীলঙ্কা দলের পক্ষে একদিনের আন্তর্জাতিকে নবম ক্যাপ পরিধান করেন তিনি। সমগ্র খেলোয়াড়ী জীবনে ৪টি ওডিআইয়ে অংশ নেন ও সবকটিতেই দলের অধিনায়ক মনোনীত হন।
১৯৭৫ সালে শ্রীলঙ্কা প্রথমবারের মতো ক্রিকেট বিশ্বকাপে অংশ নেয়। ৭ জুন, ১৯৭৫ তারিখে ওয়েস্ট ইন্ডিজের বিপক্ষে তার একদিনের আন্তর্জাতিকে অভিষেক ঘটে। কিন্তু ঐ খেলায় তার দল মাত্র ৮৬ রানে গুটিয়ে যায়। তিনিও ঐ খেলায় বার্নার্ড জুলিয়ানের বলে ডেভিড মারের হাতে কট আউট হন ও শূন্য রানে প্যাভিলিয়নে গমন করেন। ঐ প্রতিযোগিতাসহ ১৯৭৯ সালের প্রতিযোগিতায়ও তিনি দলের অধিনায়ক ছিলেন। কিন্তু ১৯৭৯ সালে আঘাতপ্রাপ্তির ফলে প্রতিযোগিতায় তিনি তেমন প্রভাব বিস্তার করতে পারেননি। তার পরিবর্তে দলের অধিনায়কত্ব করেন বান্দুলা ওয়ার্নাপুরা।
১৯৮২ সালে আন্তর্জাতিক ক্রিকেট কাউন্সিলের পূর্ণাঙ্গ সদস্য হবার ফলে শ্রীলঙ্কা দলের টেস্ট মর্যাদাপ্রাপ্তি ঘটে। এর দুই বছর পূর্বে তিনি অবসর নেন। এ অর্জনের সাথে শ্রীলঙ্কার অন্যান্য খেলোয়াড়ের সাথে তেনেকুনেরও যথেষ্ট অবদান রয়েছে।
ক্রিকেট খেলা থেকে অবসর নেয়ার পর তাকে শ্রীলঙ্কা এ ক্রিকেট দলের ম্যানেজারের দায়িত্ব দেয়া হয়। ডিসেম্বর, ২০০০ থেকে ২০০৩-এর শেষার্ধ্ব পর্যন্ত শ্রীলঙ্কা ক্রিকেটের প্রধান নির্বাহী কর্মকর্তার দায়িত্ব পালন করেন। এর কারণ হিসেবে ব্যক্তিগত সমস্যা তুলে ধরেন। ২০০৯ সালে তিনি জাতীয় ক্রিকেট দলের নির্বাচকমণ্ডলীর সদস্য মনোনীত হন।
মুশা শাহ

মুসা শাহ () (? - মার্চ, ১৭৯২ খৃঃ) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধগুলোর অন্যতম। তাঁর চাচা ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন। ফকির মজনু শাহের অনুচরদের মধ্যে ছিলেন মুসা শাহ, চেরাগ আলী শাহ এবং পরাগল শাহ। মুসা শাহ ছিলেন ফকির মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।
১৭৮৭ সালে ফকির মজনু শাহের মৃত্যুর পর অন্যান্য ফকির বিদ্রোহীদের নিয়ে বিদ্রোহ অব্যাহত রাখেন। ১৭৮৮ সালের মার্চ মাসে তাঁর বাহিনী রংপুর জেলা থেকে রাজশাহী জেলায় প্রবেশ করে। ২৪শে মার্চ রাণী ভবানীর বরকন্দাজ বাহিনীর সংগে তাঁর দলের যুদ্ধে বরকন্দাজ বাহিনী পরাজিত হয়। সরকারি বিবরণে জানা যায়, গ্রামবাসী কৃষকেরা বিদ্রোহীদের নানাভাবে সহযোগিতা করতেন। ২৮শে মে ১৭৮৭ তারিখে লেফটেন্যান্ট ক্রিস্টির আকস্মিক আক্রমণে তাঁর বাহিনী পলায়ন করেন। পরে রাজশাহী জেলায় তাঁর ও ফেরাগুল শাহের মধ্যে নেতৃত্ব নিয়ে দ্বন্দ্ব আরম্ভ হলে তিনি নিহত হন।
ফেরাগুল শাহ

ফেরাগুল শাহ () (ঊনবিংশ শতক) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধগুলোর অন্যতম। ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে যুদ্ধে অংশগ্রহণ করেন। ফকির মজনু শাহের দুই শিষ্য তিনি এবং চেরাগ আলী শাহ দিনাজপুর জেলায় ইংরেজ শাসক ও জমিদারদের অস্থির করে তুলেছিলেন। ফকির মজনু শাহের অনুচরদের মধ্যে ছিলেন মুসা শাহ, চেরাগ আলী শাহ এবং পরাগল শাহ। মুসা শাহ ছিলেন মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।
পরবর্তীকালে রাজশাহী জেলায় তার ও মুসা শাহের মধ্যে নেতৃত্ব নিয়ে দ্বন্দ্ব দেখা দেয়। এই বিরোধের ফলে ১৭৯২ সালে ফেরাগুলের হাতে মুসা শাহ নিহত হন।
চেরাগ আলী শাহ

চেরাগ আলী শাহ অন্য বানানে চেরাগালি শাহ (ঊনবিংশ শতক) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতনুসারে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে যুদ্ধে অংশগ্রহণ করেন। ফকির মজনু শাহের দুই প্রধান শিষ্য তিনি এবং ফেরাগুল শাহ দিনাজপুর জেলায় ইংরেজ শাসক ও জমিদারদের অস্থির করে তুলেছিলেন। ইংরেজ কর্মচারীরা তাদের পত্রাবলিতে চেরাগালিকে ফকির মজনু শাহের পালিত পুত্র বলে উল্লেখ করেছে। নেতা মুসা শাহকে হত্যা করে মার্চ ১৭৯২ সালে তিনি শোভান আলি ও অন্যান্য নেতৃবৃন্দের সহযোগিতায় বিদ্রোহ পরিচালনা করেন। ফকির মজনু শাহের অনুচরদের মধ্যে ছিলেন মুসা শাহ, তিনি এবং পরাগল শাহ। মুসা শাহ ছিলেন ফকির মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।
পরবর্তীকালে তিনি মতিগীর নামে এক ফকির আততায়ীর হাতে নিহত হন।
অক্ষরধাম (নিউ জার্সি)

অক্ষরধাম (দেবনাগরী: स्वामिनारायण अक्षरधाम) হল মার্কিন যুক্তরাষ্ট্রের রবিনসভিল, নিউ জার্সিতে অবস্থিত একটি হিন্দু মন্দির। এটি স্বামীনারায়ণের মন্দির। প্রমুখ স্বামী মহারাজ এটি নির্মাণ করান। সম্পূর্ণ হওয়ার পর এটি ভারতে এই মন্দিরের প্রধান কেন্দ্র দিল্লি অক্ষরধাম ও গান্ধীনগর অক্ষরধামের থেকেও একটি বড়ো মন্দির হবে। ২০১৪ সালের ১০ অগস্ট মন্দিরটি জনসাধারণের জন্য খুলে দেওয়া হয়েছে। মন্দিরের নির্মাণকার্য সম্পূর্ণ হবে ২০১৭ সালে।
মন্দিরটি ১৬২ একর জমির উপর তৈরি হচ্ছে। সম্পূর্ণ হওয়ার পর এটি আয়তনের দিক থেকে বিশ্বের বৃহত্তম হিন্দু মন্দির হবে। উল্লেখ্য, বর্তমানে আয়তনের দিক থেকে বিশ্বের বৃহত্তম হিন্দু মন্দির হল ভারতের তামিলনাড়ু রাজ্যে অবস্থিত শ্রীরঙ্গণাথস্বামী মন্দির, শ্রীরঙ্গম। এটি ১৫৬ একর জমির উপর রয়েছে।
মন্দিরের প্রধান ভবনটি হবে চারতলা। চত্বরে ভারতের ইতিহাস ও সংস্কৃতি সংক্রান্ত একটি প্রদর্শনী এবং একটি যুব কর্মকেন্দ্র থাকবে। স্থপতিরা উত্তর ও দক্ষিণ ভারতের মন্দিরগুলির বৈশিষ্ট্য বেছে নিয়ে এই মন্দিরটির নকশা প্রস্তুত করেছেন। মন্দিরের স্তম্ভ ও দেওয়ালে রামায়ণ, মহাভারত ও অন্যান্য হিন্দু ধর্মগ্রন্থের কাহিনি চিত্রিত থাকবে। হলগুলিতে স্বামীনারায়ণ সম্প্রদায়ের প্রধান ব্যক্তিত্বদের প্রমাণ আকৃতির মূর্তি থাকবে।
আলাইকুমারী নদী

আলাইকুমারী নদী বাংলাদেশের উত্তর-পশ্চিমাঞ্চলের রংপুর জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আলাইকুমারী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭।
রংপুর জেলা সদর ও পীরগাছা উপজেলার বিস্তৃত নিম্নাঞ্চল থেকে নদীটি বের হয়ে পীরগাছা উপজেলার ঘাঘট নদে পড়েছে। নদীর উপর রংপুর-কুড়িগ্রাম মহাসড়কে নবদিগঞ্জ ও সাতদরগা সেতু রয়েছে। নদীটি ৩৩ কিলোমিটার দীর্ঘ। প্রস্থ ২০ মিটার। গভীরতা ৪ মিটার ও নদী অববাহিকার আয়তন ৭৫ বর্গ কিমি। স্থানীয়ভাবে নদীটি আলাইকুড়ি নামে পরিচিত। নদীটির পানিপ্রবাহের ধরন মৌসুমি প্রকৃতির। ফেব্রুয়ারি মাসে নদীতে পানি থাকে না। কিন্তু আগস্টে সবচেয়ে বেশি প্রবাহ থাকে। তখন এই প্রবাহের পরিমাণ ৫৪.১ ঘন মিটার/সেকেন্ড হয় এবং গভীরতা দাঁড়ায় ৪ মিটারে। নদীতে জোয়ার-ভাটার প্রভাব নেই।
বাংলাদেশের স্তন্যপায়ী প্রাণীর তালিকা

বাংলাদেশের স্তন্যপায়ী প্রাণীর তালিকাটি পাওয়া যায় "বাংলাদেশ উদ্ভিদ ও প্রাণী জ্ঞানকোষের" খণ্ড: ২৭-এ। সেখানে ১২৮ প্রজাতির স্তন্যপায়ী প্রাণীর নাম রয়েছে। তবে সেখানে উল্লেখিত ১২০ প্রজাতির সাথে আরও ৫টি প্রজাতির নাম যুক্ত করে এই তালিকাটি দেয়া হলেও যা গত কয়েক বছরের বিভিন্ন পত্রিকায় বাংলাদেশে সেসব প্রজাতির অস্তিত্ব দেখার রেকর্ড রয়েছে। এই প্রজাতিগুলো গত ২০০ বছরে এই দেশে দেখা গেছে। এর মধ্যে বাংলাদেশ থেকে ২৩ প্রজাতির স্তন্যপায়ী প্রাণী গত ২০০ বছরে বিলুপ্ত হয়ে গেছে। আরও অনেক প্রজাতির প্রাণী বিলুপ্ত হবার অপেক্ষায় আছে। বাংলাদেশ থেকে গত ২০০ বছরে যে প্রাণীগুলো বিলুপ্ত হয়ে গেছে এবং যেগুলো এখনো বিলুপ্ত হয়নি, সবগুলো মিলে ১২৫ প্রজাতি হয়।
আইইউসিএন বাংলাদেশ ২০১৫ সালে তাদের প্রকাশিত লাল তালিকায় মোট ১৩৮ প্রজাতির স্তন্যপায়ী প্রাণীর মূল্যায়ন করে। সেই হিসেবে ধরলে বাংলাদেশে ১৩৮ প্রজাতির স্তন্যপায়ী প্রাণী হয় বলে ধরা যায়। যে ১২০টি প্রজাতি "বাংলাদেশ উদ্ভিদ ও প্রাণী জ্ঞানকোষে" উল্লেখ করা হয়েছে সেগুলোসহ এই ১২৫ প্রজাতির স্তন্যপায়ী প্রাণীর তালিকা নিচে প্রদান করা হলো।
</div>
রংপুর সরকারি বালিকা উচ্চ বিদ্যালয়

রংপুর সরকারি বালিকা উচ্চ বিদ্যালয় ১৮৭৬ সালে আধুনিক রংপুর এর প্রাণ কেন্দ্রে বিদ্যালয়টি স্থাপিত হয়। অনেকের মতে রাজা রামমোহন ক্লাবে প্রথমে রংপুর বালিকা বিদ্যালয়টি এ.ই স্কুল পর্যন্ত ছিল। পরে বিংশ শতাব্দীর আগে বর্তমান অবস্থানে (যা ছিল ডিমলার রাজা জানকী বল্লভ সেনের বাগানবাড়ি) স্কুলটি স্থানান্তরিত হয়। স্কুল বর্তমান স্থানান্তরিত হবার আগে যা ছিল রংপুরের পুলিশ সুপারিনটেন্ট এর বাসভবন। তাই স্কুলের মূল ভবনটি অনেকটাই আবাসিক ভবনের মতো। ১৯১৬ সালে স্কুলটি হাই স্কুলে উন্নীত হয়। ১৯৬১ সালে স্কুলটি সরকারীকরণ করা হয়।
ব্রিটিশ আমলে বিদ্যালয়টির নাম ছিল রংপুর বালিকা উচ্চ ইংরেজি বিদ্যালয়। ঐতিহ্যবাহী এই শিক্ষা প্রতিষ্ঠানটি ১৮৭৬ সালে প্রতিষ্ঠিত হয়। প্রায় এক শতাব্দীর বেশি সময় আগে এই প্রতিষ্ঠানের যাত্রা শুরু হয়। বাংলার নারী জাগরণের অগ্রদূত ও পথিকৃৎ মহীয়সী নারী বেগম রোকেয়ার নারী শিক্ষা বিস্তার কার্যক্রমের আগেই এই বিদ্যালয়টি স্থাপিত হয়েছিল। সম্ভবত রংপুর সদরে এটাই মেয়েদের জন্য স্থাপিত প্রথম বালিকা বিদ্যালয়। পূর্বে এই বিদ্যালয়টি একটি ছোট মাইনর স্কুল ছিল। ডিমলার জমিদার জানকীবল্লভ স্ত্রী শিক্ষার প্রসারতার কথা চিন্তা করেই বিদ্যালয়টি নির্মাণ করেছিলেন। বিদ্যোৎসাহী ব্যক্তি দেওয়ানবাড়ির জমিদার জনাব রাধারমণ দেওয়ানজীর অম্লান পরিশ্রম ও অক্লান্ত প্রচেষ্টায় ১৮৭৬ সালে বিদ্যালয়টির প্রাথমিক স্তর প্রতিষ্ঠিত হয়। ডিমলার জমিদার জানকীবল্লভ ১৮৮৬ সালে বিদ্যালয়টিকে প্রাথমিক স্তর থেকে মাধ্যমিক পর্যায়ে উন্নীত করেন। মোট ৩.৬৪ একর জমির ওপর এই ঐতিহ্যবাহী বিদ্যালয়টি প্রতিষ্ঠিত। ১৮৭৬ সালে প্রতিষ্ঠার পর থেকেই ইংরেজি বালিকা বিদ্যালয় হিসেবে বেসরকারিভাবে কার্যক্রম পরিচালিত হয়ে আসছিল। পরবর্তী সময়ে সারা দেশের জেলা সদরের প্রাচীনতম স্কুল ও কলেজ সরকারীকরণ কার্যক্রমের আওতায় ১৯৬১ সালে বিদ্যালয়টি সরকারীকরণ করা হয়।
১৮৯৪ সালে স্মৃতি শশাঙ্ক প্রভা দেবী নামে এক ছাত্রী উক্ত স্কুল থেকে উচ্চ প্রাইমারী বৃত্তি লাভ করে। স্কুলের মূল ভবনের সামনে একটি কৃত্রিম "পদ্ম পুকুর" রয়েছে। যা নির্মিত হয়েছে ১৯৬৪ সালে। জানা যায়, স্কুলের ঐ সময়ের প্রধান শিক্ষিকা মিস এতিমুন্নেছা খাতুন ছিলেন কোলকাতার লেডি ব্রাবোর্ন কলেজের ছাত্রী। সেখানকার পদ্ম পুকুরের অনুকরণে প্রধান শিক্ষিকার দায়িত্ব পালন কালে তিনি এটি নির্মাণ করেন।
বোমান ইরানি

বোমান ইরানি (জন্ম: ২ ডিসেম্বর ১৯৫৯) একজন ভারতীয় চলচ্চিত্র ও মঞ্চ অভিনেতা, কন্ঠস্বর শিল্পী এবং ফটোগ্রাফার। তিনি "ডন", "মুন্না ভাই এমবিবিএস", থ্রি ইডিয়টস এবং "পিকে" এবং "হ্যাপি নিউ ইয়ার" বলিউড চলচ্চিত্রে তার উপহাস এবং খলনায়ক ভূমিকার জন্য ব্যাপকভাবে পরিচিত হন।
ইরানি ২ ডিসেম্বর ১৯৫৯ সালে মুম্বইয়ে জন্মগ্রহণ করেন। তিনি বি.জে.পি.সি. ইনস্টিটিউট থেকে প্রাথমিক শিক্ষা সমাপ্ত করেন। এবং মুম্বইয়ের মিথিবাই কলেজ থেকে স্নাতক সম্পন্ন করেন।পলিটেকনিক ডিপ্লোমা কোর্স করার পর তিনি ’তাজ মহল প্যালেস ও টাওয়ার’ ওয়েটার এবং রুম সার্ভিস কর্মী হিসেবে যোগদান করেন।
ঈরানী তার কর্মজীবন থিয়েটারে অভিনয়ের মাধ্যমে শুরু করেন। ২০০০ সালে সিনেমা কাজ শুরু করেন। ২০০৩ সালে মুন্নাভাই এম.বি.বি.এস. সিনোমায় অভিনয়ের মাধ্যমে তিনি সবার নজরে আসেন।
বোমান ইরানি বিজ্ঞাপনে অভিনয়ের মাধ্যমে সিনেমা জগতে প্রবেশ করেন। তিনি শুরুতে ফ্যান্টা, সিয়েট, ক্র্যাকজ্যাক বিস্কুটের বিজ্ঞাপনে কাজ করেন।
ডরনা মানা হ্যায় ছবিতে ছোট্ট একটি ভূমিকায় কাজ করে তিনি বেশ প্রশংসিত হন। মুন্নাভাই এম.বি.বি.এস. ছবিতে তিনি ড: আস্তানার ভূমিকায় কাজ করে জনপ্রিয় হয়ে উঠেন এবং ২০০৪সালে তিনি ফিল্মফেয়ার বেস্ট কমেডিয়ান পুরস্কারের জন্য মনোনিত হন। তার সবচেয়ে সাফল্যজন চরিত্র থ্রি ইডিয়টস সিনেমার ভাইরাস।
কালীপদ বসু

কালীপদ বসু, যিনি কে. পি. বসু নামেও পরিচিত, (২৪ নভেম্বর,১৮৬০ - এপ্রিল,১৯১৫) একজন প্রখ্যাত বাঙালি গণিতশাস্ত্রবিদ ও বিজ্ঞানশিক্ষক। তিনি কে. পি. বসু পাবলিশিং কোম্পানির প্রতিষ্ঠাতা।
কে. পি. বসু বাংলাদেশের ঝিনাইদহ জেলার হরিশংকরপুর গ্রামে জন্মগ্রহণ করেন। তাঁর পিতা মহিমাচরণ বসু স্থানীয় হরিশংকরপুর রেজিস্ট্রি অফিসের (তৎকালীন ঝিনাইদহ রেজিস্ট্রি অফিস হরিশংকরপুর গ্রামে অবস্থিত ছিল) একজন ভেন্ডার ছিলেন।
জগদ্বিখ্যাত গণিতবিদ অধ্যাপক কালিপদ বসু বিশ্বব্যাপী সুপরিচিত কে. পি. বসু নামে। তিনি ঝিনেদার সূর্যসন্তান। ২৪ নভেম্বর ১৮৬০ খ্রিস্টাব্দে, ব্রিটিশ রাজ আমলে, অবিভক্ত ভারতের বেঙ্গল প্রেসিডেন্সি অঞ্চলের সুপরিচিত ঐতিহাসিক জেলা যশোরের উল্লেখযোগ্য মহাকুমা ঝিনাইদহ সদরের হরিশংকরপুর গ্রামে (যা বর্তমান বাংলাদেশের ঝিনাইদহ জেলার সদর থানার হরিশংকরপুর ইউনিয়নের অন্তর্গত) তিনি জন্মগ্রহণ করেন।
কে. পি. বসু স্বগ্রামের কুমারী মেঘমালা ঘোষের সাথে বিবাহ-বন্ধনে আবদ্ধ হন।
কে.পি বসুর শিক্ষা জীবনের সূচনা হয় নিজ গ্রামের পাঠশালায় মেধাবী শিক্ষক নছিম উদ্দিন মন্ডলের কাছে। কে. পি বসুর গণিতমনস্কতা সৃষ্টিতে তাঁর ভূমিকা অপরিসীম। কে. পি. বসু গ্রামের স্কুলে পাঠ সমাপনান্তে লর্ড রিপন কলেজে ভর্তি হন এবং এখানে থেকে এন্ট্রান্স পাশ করে কলকাতা বিশ্ববিদ্যালয়ে হতে গণিত শাস্ত্রে উচ্চতর ডিগ্রি অর্জন করেন।
পড়াশোনা শেষ করে তিনি ১৮৯২ সালে ঢাকা কলেজে গণিত শিক্ষক হিসাবে যোগদান করেন এবং এখানেই আমৃত্যু কর্মরত ছিলেন।
তিনি কলকাতায় ‘কে. পি বসু পাবলিশিং কোম্পানী’ প্রতিষ্ঠা করেন। অধ্যবসায়, পরিশ্রম, মেধা ও প্রজ্ঞায় তিনি প্রতিষ্ঠা অর্জন করেন ও প্রভূত অর্থের মালিক হয়েছিলেন। ১৯০৭ সালে, জন্মভূমি হরিশংকরপুরের নবগঙ্গা নদীর তীরে, এক একর জমির উপর ১৭ কক্ষ বিশিষ্ট প্রাসাদোপম দ্বিতল ভবন নির্মাণ করেন। কর্মরত অবস্থায় প্রবাসে থেকেও তিনি নিজ গ্রামের উন্নতি ও সংস্কারসাধনে উদ্যোগী ছিলেন। ব্যক্তিগত জীবনে এই মহান গণিতবিদ অত্যন্ত সদালাপী, অমায়িক ও অনাড়ম্বর ছিলেন।
কে. পি বসু ১৯০২ খ্রিস্টাব্দে কলকাতায় অনুষ্ঠিত সর্বভারতীয় ম্যাথামেটিক্স কনফারেন্সে 'হাউ টু টিচ ম্যাথামেটিক্স' প্রবন্ধটি উপস্থাপন করেন। তিনি তখনকার প্রচলিত 'কড়াকিয়া' ও 'গণ্ডাকিয়া' পদ্ধতি বর্জন করে দশমিক পদ্ধতি চালুর সুপারিশ করেন। "অ্যালজ়েব্রা মেড ইজ়ি" (১৮৯০), "সহজ বীজগণিত" (অ্যালজ়েব্রা মেড ইজ়ির বাংলা সংস্করণ, প্রকাশকাল ১৯৩৭)সহ বেশ কিছু গণিতশাস্ত্রের পাঠ্যপুস্তক রচনা করেন।
কে.পি বসু ১৮৮২ সালে হান্টার কমিশন সুপারিশকৃত ‘আধুনিক এলজাবরা’ (ইউরোপীয় সংস্করণ) বইটির অধ্যয়ন ও অনুশীলনের পথকে সুগম, প্রাঞ্জল ও সহজ করে তোলেন। কে.পি বসু অসংখ্য নতুন উদ্ভাবনের মাধ্যমে অঙ্কশাস্ত্রের কলেবর বৃদ্ধি ও উৎকর্ষ সাধন করেছেন। অধ্যাপনার সাথে সাথে তিনি বীজগণিত ও জ্যামিতি শাস্ত্রের উপর গবেষণা চালিয়ে যান। তাঁর ঐকান্তিক সাধনায় ‘এ্যালজেব্রা মেড ইজি’ ‘মর্ডান জিওমেট্রি’ , ‘ইন্টারমিডিয়েট সলিড জিওমেট্রি’ প্রভৃতি গ্রন্থ প্রকাশিত হয়। প্রকাশনা শিল্পের প্রতিও তাঁর মনোযোগ আকৃষ্ট হয়েছিল।
কে. পি. বসু ১৯১৪ খ্রিস্টাব্দের নভেম্বর পার্নিসিয়াস ম্যালেরিয়া জ্বরে আক্রান্ত হয়ে ঢাকাতে পরলোক গমন করেন। তাঁর মৃতদেহ ঝিনাইদহে পৌঁছালে সকল অফিস আদালত বন্ধ হয়ে যায়। শোকাভিভূত হাজার হাজর মানুষ তাঁকে শেষ শ্রদ্ধায় নবগঙ্গা নদীর তীরে উপস্থিত হয়। ঝিনাইদহ শহরে তাঁর নামে একটি সড়কের নাম 'কে. পি. বসু সড়ক' নামকরণ করা হয়েছে।
তিনি বেশ কিছু গণিতশাস্ত্রের পাঠ্যপুস্তক রচনা করেন:
দিদার ইসলাম

দিদার ইসলাম (জন্ম: ১৯৬৭) বাংলাদেশের একজন প্রখ্যাত প্রকৌশলী ও বিজ্ঞানী। তিনি কুইক রেডিওর আবিস্কারক হিসাবে সমধিক পরিচিত।
দিদারের জন্ম বাংলাদেশের মাগুরা জেলার সদর উপজেলার হাজিপুর গ্রামে। তার পিতার নাম "আমিরুল ইসলাম" এবং মাতা "রওশন আরা"।
গ্রামের স্কুলে পড়াশোনা সমাপনান্তে দিদার যশোর জিলা স্কুল ও ঝিনাইদহ ক্যাডেট কলেজে পড়াশোনা করেন। এরপর বাংলাদেশ প্রকৌশল বিশ্ববিদ্যালয় (বুয়েট) থেকে ১৯৯২ সালে তড়িৎকৌশলে স্নাতক পাস করেন।
পড়াশোনা শেষ করে তিনি বাংলাদেশ প্রকৌশল বিশ্ববিদ্যালয় (বুয়েট)-এ শিক্ষক হিসাবে যোগদান করেন।
২০০৭-০৮ দক্ষিণ আফ্রিকা ক্রিকেট দলের বাংলাদেশ সফর

দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ১৭ ফেব্রুয়ারি, ২০০৮ তারিখ থেকে ১৮ মার্চ, ২০০৮ তারিখ পর্যন্ত বাংলাদেশ সফর করে। সফরে দক্ষিণ আফ্রিকা দল বাংলাদেশ ক্রিকেট দলের বিপক্ষে ২টি টেস্ট ও ৩টি একদিনের আন্তর্জাতিকে অংশ নেয়। দক্ষিণ আফ্রিকার অধিনায়ক ও কৃতী বোলার শন পোলকের অবসর নেয়ার পর দক্ষিণ আফ্রিকা প্রথম সফরে আসে। অন্যদিকে নিউজিল্যান্ড ও শ্রীলঙ্কার কাছে পরাজয়ের পর বাংলাদেশ দল নিজেদের সুসংগঠিত করার প্রয়াস চালায়।
দক্ষিণ আফ্রিকা দলের সদস্যদের তালিকা প্রকাশে এক সপ্তাহ বিলম্ব ঘটে। ক্রিকেট সাউথ আফ্রিকা (সিএসএ) প্রধান ৬জন কৃষ্ণাঙ্গ খেলোয়াড় মনোনয়ন না দিলেও পরবর্তীকালে তা পরিমার্জিত হয়। তন্মধ্যে সর্বশেষ পরিবর্তন হিসেবে আঘাতপ্রাপ্ত পল হ্যারিসের পরিবর্তে রবিন পিটারসন অন্তর্ভুক্ত হন। অন্যদিকে জুলাই, ২০০৭ সালের পর দলের বাইরে থাকা প্রথিতযশা বামহাতি স্পিনার মোহাম্মদ রফিককে টেস্ট দলের সদস্য হিসেবে অন্তর্ভুক্ত করা হয়।
হিমালয়ান ডোরাকাটা কাঠবিড়ালি

হিমালয়ান ডোরাকাটা কাঠবিড়ালি (), (বৈজ্ঞানিক নাম:Tamiops mcclellandii), হচ্ছে স্কুরিডি পরিবারের এক প্রজাতির কাঠবিড়ালি।
হিমালয়ান ডোরাকাটা কাঠবিড়ালির নাকের ডগা থেকে লেজের শেষ প্রান্ত পর্যন্ত মোট দৈর্ঘ্য প্রায় ২২ সেন্টিমিটার। এদের দেহ ও লেজের দৈর্ঘ্য প্রায় অর্ধেক। এদের রং বাদামি। চোখের পেছন থেকে লেজের গোড়া পর্যন্ত পিঠের ওপর দিয়ে লম্বা লম্বা কালো ও বাদামি ডোরাকাটা দাগ আছে। এঁরা গাছের ওপরেই বসবাস করে। গতিতে খুবই ক্ষিপ্র এই কাঠবিড়ালি পাহাড়ি বনাঞ্চলে বাস করতে বেশি পছন্দ করে। এদের খাবার প্রধানত পোকামাকড়।
ছোট পাতা-নাক বাদুড়

ছোট পাতা-নাক বাদুড় বা পাংশুটে গোলপাতা বাদুড় () (বৈজ্ঞানিক নাম:"Hipposideros cineraceus") হচ্ছে Hipposideridae পরিবারের একটি বাদুড়ের প্রজাতি। এদেরকে ভারত, ইন্দোনেশিয়া, লাওস, মালয়েশিয়া, মায়ানমার, পাকিস্তান, থাইল্যান্ড, এবং ভিয়েতনামে পাওয়া যায়।
ছোট পাতা-নাক বাদুড় খুবই ছোট আকারের। এদের মাথাসহ দেহের দৈর্ঘ্য মাত্র ৩ দশমিক ৭ সেন্টিমিটার। এদের শরীরের ওপরের অংশের লোম ধূসর বাদামি থেকে কমলা রঙের এবং নিচের অংশের রং ফ্যাকাশে থেকে প্রায় সাদা। পাখা ও কান ধূসর কালো। নাকের মাথার দিকটা দেখতে কিছুটা ছোট আকারের পাতার মতো, এ জন্যই এর নাম পাতা-নাক বাদুড়। এসব বাদুড় পাহাড়ি অঞ্চলে বাস করতে পছন্দ করে। দিনের বেলা থাকে পাহাড়ের গুহা বা গাছের খোঁড়লে। রাতে বের হয়ে পোকামাকড় ধরে খায়।
মহিলাদের টুয়েন্টি২০ আন্তর্জাতিক

মহিলাদের টুয়েন্টি২০ আন্তর্জাতিক (টি২০আই) আন্তর্জাতিক ক্রিকেটে মহিলাদের ক্রিকেট খেলার সংক্ষিপ্ততম সংস্করণ। মহিলাদের টুয়েন্টি২০ আন্তর্জাতিকের উপযোগী নির্ধারিত ২০ ওভারের খেলায় সর্বোচ্চ ১৫০ মিনিটের মধ্যে প্রতি দলের ইনিংস সম্পন্ন হয়। আন্তর্জাতিক ক্রিকেট কাউন্সিলের (আইসিসি) শীর্ষ ১০ র‌্যাঙ্কিংধারী দেশগুলো মহিলাদের ক্রিকেটে অংশ নেয়। আগস্ট, ২০০৪ সালে ইংল্যান্ড ও নিউজিল্যান্ডের মধ্যকার সর্বপ্রথম টুয়েন্টি২০ আন্তর্জাতিক অনুষ্ঠিত হয়েছে। এরফলে পুরুষদের টুয়েন্টি২০ আন্তর্জাতিকের তুলনায় মহিলাদের টুয়েন্টি২০ আন্তর্জাতিক ছয় মাস পূর্বে অনুষ্ঠিত হয়।
একদিনের আন্তর্জাতিকে অংশগ্রহণের মর্যাদা পাওয়ায় টুয়েন্টি২০ আন্তর্জাতিকে ১০টি দল সরাসরি অংশ নিচ্ছে। দলগুলো হলো:-
এছাড়াও নিম্নবর্ণিত দলটি টুয়েন্টি২০ আন্তর্জাতিকে অংশগ্রহণ করলেও তারা টুয়েন্টি২০ মর্যাদার অধিকারী দল নয়। তবে ভবিষ্যতে তারা পুনরায় এ মর্যাদার অধিকারী হতে পারবে।
ছোট ফইট্টা

ছোট ফইট্টা বা খুর ফইট্টা (বৈজ্ঞানিক নাম: "Tragulus kanchil") হচ্ছে ট্রাগুলিডি পরিবারের একটি স্তন্যপায়ী প্রাণী প্রজাতি।
খুর-ফইট্টা ইন্দোচীন, বার্মা, ব্রুনেই, কম্বোডিয়া, চীনের দক্ষিণ ইয়েনান, ইন্দোনেশিয়া, লাওস, মালয়েশিয়া, সিংগাপুর, থাইল্যান্ড, ও ভিয়েতনামে পাওয়া যায়।
এটি খুর-ফইট্টা সবচেয়ে ছোট স্তন্যপায়ী প্রাণী। এটি পূর্ণবয়স্ক হলে উচ্চতা হয় ৪৫ সেমি বা ১৮ ইঞ্চি এবং ওজন ২ কেজি। এরা বুনো কুকুরের শিকারের কারণে বিপদগ্রস্ত।
আইইউসিএন খুর-ফইট্টাকে ন্যূনতম বিপদগ্রস্ত প্রজাতি হিসেবে বিবেচনা করে থাকে। বাংলাদেশ থেকে এটি ১৯৮০’র দশকে বিলুপ্ত হয়েছে।
বালাসী ঘাট

বালাসীঘাট বাংলাদেশের গাইবান্ধা জেলার ফুলছড়ি উপজেলায় অবস্থিত একটি নৌবন্দর ও দর্শনীয় স্থান। যমুনা নদীর পারে অবস্থিত এই ঘাটটি রেলওয়ের লোড-আনলোড স্টেশন হিসেবেও ব্যবহার করা হয়।
এই ঘাট বা নৌবন্দরের মাধ্যমে দেশের বিভিন্ন স্থানসহ বিদেশেও পণ্য পরিবহন করা হয়। ব্রিটিশ শাসনামলে ব্রিটিশরা ফুলছড়ি ঘাটকে তাদের বিভিন্ন পণ্য আনানেওয়ার কাজে ব্যবহার করতেন। ১৯৯০ সালের পর যমুনা নদীর নাব্যতা সঙ্কটের কারণে ফেরি সেবাটি তিস্তামুখ ঘাট থেকে বালাসীঘাটে স্থানান্তর করা হয়।
প্রোফেজ

প্রোফেজ মাইটোসিসের প্রথম পর্যায়। এ পর্যায়ে কোষের নিউক্লিয়াস আকারে বড় হয়। ক্রোমোজোম থেকে জল হ্রাস পেতে থাকে। ফলে ক্রোমোজোমগুলো ক্রমান্বয়ে সংকুচিত হয়ে মোটা ও খাটো হতে শুরু করে। ক্রমাগত জল বিয়োজনের ফলে ক্রোমোসোম গুলোতে রঞ্জন ধারণ ক্ষমতা বৃদ্ধি পায় এবং রঞ্জন করলে এরা আলোক অনুবীক্ষণেই দৃষ্টিগোচর হয়। এ পর্যায়ে প্রতিটি ক্রোমোজোম সেন্ট্রামিয়ার ব্যতীত দুটি ভাগে ভাগ হয়ে ক্রোমাটিড উৎপন্ন করে। এক্ষেত্রে ক্রোমোজোম গুলো অনুদৈর্ঘ্যে দুটি সূত্রে বিভক্ত থাকে। এ পর্যায়ের শেষের দিকে নিউক্লিওলাস ও নিউক্লিয়ার মেমব্রেনের বিলুপ্তি ঘটে। এ পর্যায়ের ধারাবাহিক কর্মকাণ্ডে কোনরূপ গুণগত পার্থক্য ঘটে না। তাই এ পর্যায়কে কোন উপ-পর্যায়ে বিভক্ত করা হয় না। এ পর্যায় স্বল্প স্থায়ী। ক্রোমোমিয়ার দেখা যায় না। কোনো প্রকার কায়াজামা ও ক্রসিং ওভার ঘটে না। সমসংস্থ ক্রোমোজমের মধ্যে কোনো প্রকার সিন্যাপসিস ঘটে না। ক্রোমোটিডের মধ্যে অংশের কোনোরূপ বিনিময় ঘটে না। তাই জিন বিন্যাসের কোনো পরিবর্তন হয় না।
জার্সি ক্রিকেট দল

জার্সি ক্রিকেট দল আন্তর্জাতিক ক্রিকেট খেলায় ব্রিটিশ রাজার অধীনস্থ অঞ্চল জার্সি'র প্রতিনিধিত্ব করছে। ২০০৫ সালে আন্তর্জাতিক ক্রিকেট কাউন্সিলের অনুমোদনলাভকারী সদস্য মনোনীত হয়। এরপর ২০০৭ সালে সহযোগী সদস্যের মর্যাদা লাভ করে। বৈশ্বিক পর্যায়ে দলটির বর্তমান অবস্থান ২৯তম। এছাড়া ইউরোপে টেস্টবিহীন দলের বাইরে তাদের অবস্থান ৬ষ্ঠ। তারা বিশ্ব ক্রিকেট লীগ চতুর্থ বিভাগ ও ইউরোপীয় চ্যাম্পিয়নশীপ প্রথম বিভাগে অংশ নিচ্ছে।
প্রতিবেশী গার্নসি দ্বীপের বিরুদ্ধে ১৯৫৭ সালে প্রথমবারের মতো খেলায় অংশ নেয়। খেলাটি অমীমাংসিতভাবে শেষ হয়। ১৯৬০ সালে জার্সি প্রথম জয় পায়। ১৯৯২ থেকে ২০০১ সালে পর্যন্ত টানা দশ খেলায় জয় পায় দলটি। এরপর ২০০৬ সাল পর্যন্ত একাধারে পাঁচ জয় পায় গার্নসি। ২০০৫ সালে আইসিসি’র অনুমোদনলাভকারী সদস্য মনোনীত হয়। এরফলে দলটি ২০০৬ সালে স্কটল্যান্ডে অনুষ্ঠিত ইউরোপীয় চ্যাম্পিয়নশীপ দ্বিতীয় বিভাগে অংশ নেয়। কিন্তু ফাইনালে নরওয়ের কাছে পরাজিত হয়। পরের মার্চে তিন খেলার সিরিজে ইতালিকে পরাজিত করলে আইসিসি তাদেরকে সহযোগী সদস্য হিসেবে উত্তীর্ণ হয়। জুনে লর্ড’সে অনুষ্ঠিত আইসিসি’র সভায় তাদেরকে সহযোগী সদস্যের মর্যাদা দেয়া হয়।
পশ্চিমবঙ্গের পৌরসভা ও পৌর নিগমের তালিকা

পৌরসভা ও পৌর নিগম ভারতের পৌর প্রশাসনের ব্যবস্থার একটি গুরুত্বপূর্ণ একক। পশ্চিমবঙ্গে ১২২টি পৌরসভা ও ৭টি পৌর নিগম বর্তমান। এর মধ্যে মেদিনীপুর বিভাগে ১৯টি, প্রেসিডেন্সি বিভাগে ৪৮টি, বর্ধমান বিভাগে ২৭টি, মালদা বিভাগে ১৭টি ও জলপাইগুড়ি বিভাগে ১৭টি পৌরসভা বিদ্যমান।
পশ্চিমবঙ্গে "পৌরসভা" বলতে পৌর নিগম বা পৌরসংস্থাও বোঝাতে পারে, তবে এই নিবন্ধে পৌর নিগমদের আলাদাভাবে তালিকাভুক্ত করা হয়েছে।
পৌরসভার দায়িত্বে আছেন –
পশ্চিমবঙ্গ পৌর আইন, ১৯৯৩ অনুসারে পৌর অঞ্চলগুলিকে ৫টি প্রধান ভাগে ভাগ করা হয়। এগুলি হল –
পাবনা টেক্সটাইল ইঞ্জিনিয়ারিং কলেজ

পাবনা টেক্সটাইল ইঞ্জিনিয়ারিং কলেজ, বাংলাদেশের পাবনা জেলায় অবস্থিত একটি স্নাতক পর্যায়ের সরকারি প্রকৌশল কলেজ। এটি ২০০৬ সালে প্রতিষ্ঠিত হয়। কলেজটি বর্তমানে বস্ত্র ও পাট মন্ত্রণালয়ের বস্ত্র অধিদপ্তরের অধীনে পরিচালিত এবং বাংলাদেশ টেক্সটাইল বিশ্ববিদ্যালয় অধিভুক্ত একটি উল্লেখযোগ্য টেক্সটাইল ইঞ্জিনিয়ারিং কলেজ।
= ইতিহাস =
ব্রিটিশ ভারতের টেক্সটাইল প্রকৌশলীর চাহিদা মেটাতে ১৯১৫ সালে পাবনা সরকারি বুনন স্কুল নামে এটি প্রতিষ্ঠিত হয়। ১৯২৬ সালের ২৫ জানুয়ারি বাংলার তৎকালীন ব্রিটিশ গভর্নর প্রতিষ্ঠানটি পরিদর্শন করেন। ১৯৮০ সালে ২ বছর মেয়াদি সার্টিফিকেট কোর্স চালু করা হয়। তখন এর নাম হয়, পাবনা জেলা টেক্সটাইল ইন্সটিটিউট। সময়ের চাহিদা মেটাতে ১৯৯৪ সালে বাংলাদেশ কারিগরি শিক্ষা বোর্ড এর অধীনে ৩ বছর মেয়াদি ডিপ্লোমা ইন টেক্সটাইল ইঞ্জিনিয়ারিং কোর্স চালু হয়। ২০০৬ সালে তৎকালীন প্রধানমন্ত্রী খালেদা জিয়া চার বছর মেয়াদি বিএসসি ইন টেক্সটাইল ইঞ্জিনিয়ারিং কোর্স চালুর নির্দেশ দেন। তখন এটি রাজশাহী বিশ্ববিদ্যালয় অধিভুক্ত ছিল এবং নামকরণ করা হয় পাবনা টেক্সটাইল ইঞ্জিনিয়ারিং কলেজ। কলেজটি বর্তমানে পাট ও বস্ত্র মন্ত্রণালয়ের অধীনে পরিচালিত এবং ২০১৩ সাল থেকে বাংলাদেশ টেক্সটাইল বিশ্ববিদ্যালয় অধিভুক্ত একটি প্রতিষ্ঠান।
= প্রতিষ্ঠান প্রাঙ্গন =
এই ক্যাম্পাসে:
আবাসনের জন্য:
এছাড়াও, মসজিদ: ধর্মীয় উপাসনার জন্য একটি মসজিদ রয়েছে।
এই ধরনের ক্যাম্পাসে শিক্ষার্থীদের জন্য অনেক রকম সুবিধা উপলব্ধ, যা তাদের জীবনযাত্রার জন্য সহায়ক।
= শিক্ষা কার্যক্রম =
পাবনা টেক্সটাইল ইঞ্জিনিয়ারিং কলেজ বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইন টেক্সটাইল ইঞ্জিনিয়ারিং কোর্সের ৪ টি ডিপার্টমেন্টে পাঠদান করানো হয়।
কোর্সের মেয়াদ: ৪ বছর।প্রতিটি বছর লেভেল হিসেবে গণ্য।প্রতিটি লেভেল ২টি টার্মে বিভক্ত।মোট টার্ম ৮ টি।প্রতি টার্মে নির্দিষ্ট সংখ্যক তাত্ত্বিক ও ব্যবহারিক কোর্স অন্তর্ভুক্ত থাকে।এই কোর্সগুলো টেক্সটাইল শিল্পের বিভিন্ন ক্ষেত্রে দক্ষ প্রকৌশলী তৈরিতে গুরুত্বপূর্ণ ভূমিকা পালন করে।
কোর্সের ভাষা: ইংরেজি
পাঠ্য বিষয়ের ক্ষেত্রে বোর্ড এবং কলেজ কর্তৃপক্ষের মতামত চূড়ান্ত বলে গণ্য হয়। এক্ষেত্রে সকলের মেধার যোগ্যতাকেই বিবেচনা করা হয়।কলেজটিতে বর্তমানে এখানে ৫ টি ব্যাচ(১৪তম,১৫তম,১৬তম,১৭তম ও ১৮তম)অধ্যয়নরত রয়েছে এবং ১৩টি ব্যাচ(১ম,২য়,৩য়,৪র্থ,৫ম,৬ষ্ঠ,৭ম,৮ম,৯ম,১০ম,১১তম,১২তম,১৩তম) তাদের অধ্যয়ন সম্পন্ন করেছে।কলেজটিতে মোট ব্যাচ সংখ্যা ১৮।
প্রতি পর্ব এবং বর্ষোন্নয়ন পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী পর্বে বা বর্ষে উত্তীর্ণ হতে পারে। সকল পর্বে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী পর্বে অংশগ্রহণ করার সুযোগ পায়।
= আরও দেখুন =
= তথ্যসূত্র =
সুমাত্রার গণ্ডার

সুমাত্রার গণ্ডার () (বৈজ্ঞানিক নাম: "Dicerorhinus sumatrensis"), বা সুমাত্রা গণ্ডার বা সুমাত্রান গণ্ডার গণ্ডার পরিবারের অন্তর্ভুক্ত একটি স্তন্যপায়ী প্রাণী। এটি Dicerorhinus গণে একমাত্র বিদ্যমান প্রজাতি।
বাংলাদেশে সর্বশেষ এই গণ্ডার ধরা পড়েছে চট্টগ্রামের কাছাকাছি সাঙ্গু নদীতে ১৮৬৭ সালের নভেম্বর কিংবা জানুয়ারি মাসে। এই প্রজাতির গণ্ডার বাংলাদেশসহ গোটা দুনিয়ায় মহাবিপন্ন হিসেবে বিবেচিত।
চুনার

চুনার উত্তর প্রদেশের মীর্জাপুর জেলার একটি নগর পালিকা পরিষদ (তহসিল) শহর । এর অবস্থান ২৪°৪৭′ হতে ২৫°১৫′ উত্তর অক্ষাংশ এবং ৮২°৪২′ হতে ৮৩°১২′ পূর্ব দ্রাঘিমার মধ্যবর্তী। এর আয়তন ১৬৪৭.৫ বর্গ কিলোমিটার (৬৩৬ বর্গ মাইল)। চুনার শহর নিয়ে দু'টি শহর ও ৭৪৩ টি গ্রাম এর অন্তর্গত । চুনার শহর ২৫টি ওয়ার্ডে বিভক্ত। ২০১১ সালের জনগণনা অনুযায়ী এর মোট লোকসংখ্যা ৩৭১৮৫ জন, যার মধ্যে ১৯৬৪৭ জন পুরুষ আর ১৭৫৩৮ জন স্ত্রী। অনূর্ধ্ব ৬ বছরের শিশুর সংখ্যা ৪৯২৬ জন যা চুনারের মোট জনসংখ্যার ১৩.২৫% ; প্রতি ১০০০ পুরুষের নিরিখে নারীর সংখ্যা ৮৯৩, যেখানে রাজ্যে ৯১২ জনের তুলনায় খানিকটা পিছিয়ে। সাক্ষরতার হার ৭৬.৪৯% রাজ্যের ৭৬.৬৮% এর তুলনায় কিছুটা এগিয়ে। 
গঙ্গানদী এই তহসিলের মধ্য দিয়ে পশ্চিম হতে পূর্বে প্রবাহিত। এর দক্ষিণাংশ বিন্ধ্য-মালভূমির মধ্যভাগ পর্যন্ত বিস্তৃত। পশ্চিমে বিন্ধ্যপর্বত গঙ্গানদী অবধি এসেছে। পূর্বাংশে বহুদূর পর্যন্ত সমভূমি। জিরগো পাহাড় দক্ষিণ হতে উত্তরে চুনার শহরের গঙ্গাতীর পর্যন্ত বিস্তৃত। চুনারে বার্ষিক বৃষ্টিপাতের পরিমাণ ৮১৭ মিলিমিটার (৩২.৭ ইঞ্চি)। গ্রীষ্মকালীন গড় তাপমাত্রা ৩২° সেন্টিগ্রেড (৯০° ফারেনহাইট) ।
ঐতিহাসিক চুনার শহর গঙ্গা নদীর দক্ষিণ তীরে অবস্থিত। এটাই চুনার তহসিলের প্রধান শহর ও কার্যালয়। চুনার রেলপথে কাশী ও এলাহাবাদের সাথে যুক্ত। 
বিখ্যাত চুনার দুর্গকে কেন্দ্র করে এই শহর ও তার পার্শ্ববর্তী অঞ্চলের ইতিহাস গড়ে উঠেছে। কথিত আছে উজ্জয়িনীরাজ বিক্রমাদিত্যের ভাই ভর্তিনাথ দুর্গটি স্থাপন করেন । মুঘল আমলে শেরশাহ দুর্গটি বিবাহের যৌতুক হিসাবে পান। এই দুর্গকে কেন্দ্র করে মুঘল ও পাঠানদের মধ্যে বহুবার যুদ্ধ সংঘটিত হয়েছে। অবস্থানগত কারণে তৎকালীন শাসকদের কাছে দুর্গটির আকর্ষণ ছিল দুর্নিবার। ১৫৭৫ খ্রিষ্টাব্দে আকবর দুর্গটি অধিকার করেন এবং তা অষ্টাদশ শতাব্দীর কিছুকাল পর্যন্ত মুঘলদের অধিকারে থাকে। পরে সেটি অযোধ্যার অধীনে যায়। পরিশেষে ১৭৬৪ খ্রিষ্টাব্দে বক্সারের যুদ্ধের পর চুনার দুর্গটি ইংরেজদের অধীনে আসে।
চুনার শহরের আনুমানিক ৪০% মানুষ বিভিন্ন ব্যবসা ও শিল্পকর্মে নিযুক্ত। শিল্পগুলির মধ্যে প্রস্তরশিল্প ও মৃৎশিল্পই প্রধান। বহু প্রাচীন কাল থেকেই চুনারের এই দুটি শিল্পের প্রসিদ্ধি সর্বজনবিদিত। চুনার দুর্গটি ৩৬০ মিটার দীর্ঘ আর ১২০-১৬০ মিটার বিস্তৃত, দুর্গের বেশির ভাগ অংশই হিন্দুগৃহ আর মন্দিরের বিভিন্ন উপকরণ দ্বারা সজ্জিত। রেল-স্টেশনের কাছে দুর্গাকুণ্ড ও জীর্ণ নালার ধারে কামাক্ষা মন্দির অবস্থিত। নিকটের পর্বতগাত্রে হাতি, সিংহ ও ঘোড়ার বহু মূর্তি খোদিত আছে ; পিছনের দেওয়ালে প্রাপ্ত শিলালিপি গুপ্তযুগের বলেই অনুমান করা হয়। এছাড়াও কিছু দূরে দুর্গাখো নামক গুহাতে প্রতি বছর দুর্গাপূজার নবমীতে একটি মেলা হয়। এখানেও গুপ্তযুগের শিলালিপি পাওয়া গেছে। এছাড়াও চুনারে মীর্জা মুয়াজ্জীনের জুম্মা মসজিদ, গণেশ্বরনাথের মহাদেব মন্দির, শাহ কাশিম ফকিরের দরগাহ, ইফতি খাঁর মসজিদ ও আন্যান্য দ্রষ্টব্য স্থান আছে।
বাংলা লজ্জাবতী বানর

লজ্জাবতী বানর বা বাংলা লজ্জাবতী বানর বা লাজুক বানর () (বৈজ্ঞানিক নাম:"Nycticebus bengalensis") হচ্ছে লরিসিডি পরিবারের একটি বানর প্রজাতি।
লজ্জাবতী বানর আইইউসিএন লাল তালিকায় সংকটাপন্ন হিসেবে অন্তর্ভুক্তি ঘটেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
লজ্জাবতী বানর গাছের উঁচু শাখায় থাকতে পছন্দ করে। বাংলাদেশে পাহাড়ি চিরসবুজ বনে পাওয়া যায়, তবে আর্দ্র পত্রঝরা বনে থাকার তথ্য রয়েছে।
খাটোলেজি বানর

খাটোলেজি বানর বা ছোটলেজী বানর () (বৈজ্ঞানিক নাম:"Macaca arctoides"), হচ্ছে দক্ষিণ এশিয়ার গণের একটি বানর প্রজাতি।
খাটোলেজি বানর আইইউসিএন লাল তালিকায় সংকটাপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
খাটোলেজি বানর বিভিন্ন ধরনের বনে বাস করে এবং কদাচিৎ মানব বসতির ধারে থাকে।। মাঝে মাঝে জুম ক্ষেতে দেখা যায়, কিন্তু গহীন বনে থাকতে পছন্দ করে।
মঠ

মঠ বলতে একটি হিন্দুধর্মীয় প্রতিষ্ঠানকে বুঝানো হয়,একটি মঠ (/mʌt/; সংস্কৃত : मठ, maṭha) একটি সংস্কৃত শব্দ/তৎসম শব্দ যার অর্থ 'মহাবিদ্যালয়'। যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। যেমন: বেলুড় মঠ, রামকৃষ্ণ মঠ, শ্রীশ্রীনগেন্দ্র মঠ এবং নগেন্দ্র মিশন প্রভৃতি হিন্দু ধর্মীয় স্থাপনা।
মধ্যযুগের বিজয়নগর সাম্রাজ্যের মঠ গুলি, কৃষকদের সুদের বিনিময়ে ঋণ দিত। কৃষকরা এই ঋণ পরিশোধ না করতে পারলে মঠ গুলি তাদের জমি বাজেয়াপ্ত করতো।
সিদ্ধেশ্বরী মঠ

সিদ্ধেশ্বরী মঠ বাংলাদেশের মাগুরা জেলায় অবস্থিত একটি মঠ। দৃষ্টিনন্দন এই প্রত্নতাত্ত্বিক অবকাঠামোটি নবগঙ্গা নদীর তীরে প্রতিষ্ঠিত এবং পূর্বে একে 'কালিকাতলা শ্মশান' নামেও অবহিত করা হতো।
বাংলাদেশের খুলনা বিভাগের মাগুরা জেলার মাগুরা সদর উপজেলার আঠারখাদা গ্রামে মঠটি অবস্থিত। এই স্থানটি মাগুরা শহর হতে দেড় মাইল (প্রায় ৩ কিলোমিটার) দূরে নবগঙ্গা নদীর তীরে অবস্থিত।